આ ઉપરાંત તનુશ્રીના વકીલે જણાવ્યુ કે, 'તનુશ્રી દત્તાનું નિવેદન પોલિસ દ્વારા રેકોર્ડ કરવામાં આવશે અને તેના માટે તેઓ મહિલા પોલિસને બોલાવશે. સમા સિદ્દીકી (ફિલ્મ હોર્ન ઓકે પ્લીઝના નિર્માતા) પોલિસ પર બીજી એફઆઈઆર ના કરવાનું દબાણ કરી રહ્યા છે.' તેમણે આગળ જણાવ્યુ કે અમારી પાસે ઠોસ પુરાવા છે અને સાક્ષાઓ છે જેનુ આખુ લિસ્ટ આપીશું. તમને જણાવી દઈએ કે આ મામલે થોડા દિવસો પહેલા પ્રોડ્યુસર સમા સિદ્દીકીના વકીલ કિશોર ગાયકવાડે કહ્યુ હતુ કે 10 વર્ષ બાદ તનુશ્રી આ મામલાને હવા આપી રહી છે અને તે વખતે 2008 માં ગોરેગાંવ પોલિસ સ્ટેશનમાં જ્યારે તનુશ્રીના પરિવાર દ્વારા એફઆઈઆર દાખલ કરવામાં આવી હતી તો તે વખતે આ સમગ્ર ઘટનાનો ઉલ્લેખ કેમ ન કરવામાં આવ્યો. તો હવે એ જાણવુ જરૂરી છે કે તે સમયે તનુશ્રીના રિપોર્ટમાં શું દાખલ હતું.